CELEX: C2005/182/16
Language: fi
Date: 2005-07-23 00:00:00
Title: Yhteisöjen tuomioistuimen tuomio, (kolmas jaosto) 26 päivänä toukokuuta 2005, asiassa C-332/03: Euroopan yhteisöjen komissio vastaan Portugalin tasavalta (Jäsenyysvelvoitteiden noudattamatta jättäminen — Kalastus — Kalavarojen säilyttäminen ja hallinnointi — Asetus (ETY) nro 3760/92 ja 2847/93 — Kalastuksen valvontatoimenpiteet)

23.7.2005   
            
            
               FI
            
            
               Euroopan unionin virallinen lehti
            
            
               C 182/8
            
         
      YHTEISÖJEN TUOMIOISTUIMEN TUOMIO,
   (kolmas jaosto)
   26 päivänä toukokuuta 2005,
   asiassa C-332/03: Euroopan yhteisöjen komissio vastaan Portugalin tasavalta (1)
   
   (Jäsenyysvelvoitteiden noudattamatta jättäminen - Kalastus - Kalavarojen säilyttäminen ja hallinnointi - Asetus (ETY) nro 3760/92 ja 2847/93 - Kalastuksen valvontatoimenpiteet)
   (2005/C 182/16)
   Oikeudenkäyntikieli: portugali
   Asiassa C-332/03, jonka kohteena on EY 226 artiklan nojalla 29.7.2003 nostettu jäsenyysvelvoitteiden noudattamatta jättämistä koskeva kanne, Euroopan yhteisöjen komissio (asiamiehinään T. van Rijn ja A. M. Alves Vieira) vastaan Portugalin tasavalta (asiamiehinään L. Fernandes ja M.J. Policarpo), yhteisöjen tuomioistuin (kolmas jaosto), toimien kokoonpanossa: jaoston puheenjohtaja A. Rosas sekä tuomarit J.-P. Puissochet (esittelevä tuomari), S. von Bahr, J. Malenovský ja U. Lõhmus, julkisasiamies: C. Stix-Hackl, kirjaaja: R. Grass, on antanut 26.5.2005 tuomion, jonka tuomiolauselma on seuraava:
   
               1)
            
            
               Portugalin tasavalta ei ole noudattanut yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 9 artiklan 2 kohdan eikä yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 2 artiklan, 19 artiklan 1 ja 2 kohdan ja 21 artiklan 1 ja 2 kohdan mukaisia velvoitteitaan vuosia 1994, 1995 ja 1996 koskevien kalastuskiintiöiden hallinnoinnin ja valvonnan alalla, koska se ei ole vuosina 1994–1996
               
                           —
                        
                        
                           säätänyt sille myönnettyjen kiintiöiden käyttämistä koskevista asianmukaisista yksityiskohtaisista soveltamissäännöistä,
                        
                     
                           —
                        
                        
                           valvonut yhteisön lainsäädännön mukaisten säilyttämistoimenpiteiden noudattamista valvomalla riittävästi kalastuksen harjoittamista ja tarkastamalla asianmukaisesti kalastusaluksia sekä kirjaamalla purkamiset ja pyynnit,
                        
                     
                           —
                        
                        
                           kieltänyt väliaikaisesti sen oman lipun alla purjehtivien tai sen alueella rekisteröityjen kalastusalusten harjoittamaa kalastusta, jos niille myönnetyn kiintiön katsotaan täyttyneen, ja koska se on kieltänyt kalastuksen lopullisesti vasta, kun kiintiö oli ylitetty suuressa määrin,
                        
                     
                           —
                        
                        
                           varmistanut tehokkaasti toimivaa varmentamisjärjestelmää, johon kuuluu erityisesti tietojen vertailu ja tarkastaminen tietokoneistetun tietokannan avulla.
                        
                     
         
               2)
            
            
               Kanne hylätään muilta osin.
            
         
               3)
            
            
               Portugalin tasavalta velvoitetaan korvaamaan oikeudenkäyntikulut.
            
         
      (1)  EUVL C 135, 7.6.2003.